google/wiki40b huggingface dataset:
गुलाग

गुलाग (रूसी: ГУЛаг) सोवियत संघ की उस सरकारी संस्था का नाम था जो सोवियत संघ में श्रम-कारावास चलाती थी। श्रम-कारावास में बंदियों से भारी मेहनत करवाई जाती थी और अक्सर उन्हें हज़ारों मील दूर साइबेरिया जैसे निर्जन क्षेत्रों में भेजा जाता था। श्रम-कारावास वही दंड प्रणाली है जिसे पुरानी भारतीय क़ानूनी भाषा में "क़ैद-ए-बामुशक्कत" और अनौपचारिक भाषा में "पत्थर तोड़ने की सज़ा" कहा जाता था। गुलाग में इन दूर-दराज़ इलाक़ों में अड्डे बने हुए थे जहाँ बंदी काम करते थे। यह क़ैदी छोटे-मोटे चोरों से लेकर सोवियत संघ की सरकार का विरोध करने वाले राजनैतिक बंदी हुआ करते थे और गुलाग प्रणाली का प्रयोग राजनैतिक विरोध कुचलने के लिए कई दशकों तक किया गया। कुछ लोगों को तो सरकार के ख़िलाफ़ चुटकुला सुनाने या काम से कभी अनुपस्थित होने के कारण से भी गुलाग भेज दिया जाता था।
अनुमान किया गया है कि सोवियत संघ के दौर में इन गुलागों में कुल लगभग १.४ करोड़ लोगों को भेजा गया। द्वितीय विश्वयुद्ध के दौरान खाना कम पड़ने से ५ लाख से अधिक कैदियों ने इन गुलागों में अपना दम तोड़ दिया। माना जाता है कि १९२९-१९५३ के काल में गुलागों में १६ लाख लोगों की मृत्यु हुई।

शब्द का इतिहास

गुलाग नाम रूसी के "ग्लावनोए उप्रावल्येनिये इस्प्रावित्येलनो-त्रुदोविह लाग्येर्येय इ कोलोनीय" (Гла́вное управле́ние исправи́тельно-трудовы́х лагере́й и коло́ний) का एक प्रकार का आदिवर्णी (ऐक्रोनिम) है। धीरे-धीरे सोवियत संघ की पूरी श्रम-कारावास प्रणाली को "गुलाग" कहा जाने लगा, हालांकि यह संसथान १९६० में बंद कर दिया गया और अन्य प्राधिकरणों ने इस की जगह ले ली। अलिक्सैन्डर सोल्झ़नीत्सिन (जीवनकाल: १९१८-२००८, १९७० में साहित्य के लिए नोबेल पुरस्कार विजेता) नामक सोवियत लेखक को एक गुलाग में क़ैद रखा गया था और इन्होनें इसका वर्णन अपनी पुस्तक "गुलाग द्वीपसमूह" (रूसी: Архипелаг ГУЛАГ, आर्ख़िपेलाग गुलाग; अंग्रेज़ी: The Gulag Archipelago; द गुलाग आर्किपलेगो) में किया जो यूरोप और अमेरिका में १९७३ में छपी। इस में उन्होंने गुलाग कारावास अड्डों की तुलना समुद्र में बिखरे हुआ द्वीपों से की थी जहाँ कैदियों को निर्वासित किया जाता था। अंग्रेजो ने भारत में जैसे अंडमान द्वीप भेजकर कालापानी की सज़ा देने की शुरुवात की थी, उसी तरह लेखक ने इस उपन्यास में गुलाग नामक एक द्वीप की कल्पना की है। इस उपन्यास के प्रकाशन के बाद "गुलाग" शब्द विश्व भर में मशहूर हो गया।
ऐन ऐप्पलबौम, जिन्होनें गुलाग प्रणाली का गहरा अध्ययन किया, कहती हैं कि "बड़े मायनों में, 'गुलाग' का अर्थ सोवियत ज़ुल्मी व्यवस्था ही बन चुका है, वह तरीक़े जिन्हें कैदी कभी 'मांस पीसने की चक्की' बुलाया करते थे: गिरफ़्तारियाँ, कठोर पूछताछ, सर्द जानवर ले जाने वाली गाड़ियों में सफ़र, ज़बरदस्ती मेहनत करवाना, परिवारों का नाश, वर्षों का निर्वासन, छोटी उम्र में बेवजह की मौत आदि।"
अर्चना शर्मा

डॉ॰ अर्चना शर्मा जिनेवा में दुनिया की सबसे बड़ी भूमिगत प्रयोगशाला सर्न में स्टाफ फिजिसिस्ट के रूप में कार्यरत हैं।
डॉ॰ अर्चना शर्मा के अनुसार दुनिया की सबसे बड़ी प्रयोगशाला सर्न, जहाँ वह काम करती हैं, उसे विज्ञान का तीर्थ कहा जाता है। अपनी शोध परियोजना में कहा कि बड़े पार्टिकिल कोलाइडर एलएचसी की सुरंगनुमा ट्यूब में लगभग प्रकाश के वेग से चक्कर काट रहे प्रोटॉनों की आपस में टक्कर करवा दी गई। सर्न में मौजूद दुनिया के सबसे बड़े प्रयोग की सफलता से ब्रह्मांड की उत्पत्ति के रहस्य से पर्दा उठ सकता है।
अर्चना शर्मा को भारत सरकार द्वारा सन १९८४ में चिकित्सा विज्ञान के क्षेत्र में पद्म भूषण से सम्मानित किया गया था। ये पश्चिम बंगाल राज्य से हैं।

पूर्व जीवन

अर्चना का जन्म झांसी के एक मध्यमवर्गीय परिवार में हुआ। उनके माता पिता अध्यापक थे। उन्होंने काशी हिन्दू विश्वविद्यालय से स्नातक एवं स्नातोकत्तर की शिक्षा पूर्ण की। उन्होंने दिल्ली विश्वविद्यालय से नाभिकीय भौतिकी के क्षेत्र में पीएचडी की।

भारत से जुड़ाव

डॉ॰ शर्मा भारतीय छात्रों से भी जुड़ी रहती हैं एवं युवाओं को इस क्षेत्र में आगे बढ़ने के लिए प्रोत्साहित करती हैं। प्रतिवर्ष ग्रीष्मकाल के दौरान सर्न स्थित भारतीय छात्र-छात्राओं को भोजन पर अपने घर पर आमन्त्रित करती हैं।
लापसी

लापसी एक प्रकार का पकवान है जो सूजी तथा चीनी से बनाया जाता है।
जिगर (फ़िल्म)

संक्षेप

सीधा-सच्चा राज वर्मा उर्फ राजू एक दिन घर लौटता है और देखता है कि उसकी बहन का गैंगस्टर बिहारी और उसके पहलवानों में से एक और राज के बचपन के मित्र दुर्योधन द्वारा सार्वजनिक रूप से बलात्कार किया जाता है। जब राज हस्तक्षेप करते हैं तो उसे पीटा जाता है, सार्वजनिक रूप से अपमानित किया जाता है और मरने के लिए छोड़ दिया जाता है। फिर उसे अस्पताल ले जाया जाता है और एक चमत्कार से वो बच जाता है। ठीक होने के बाद राज दुर्योधन और बिहारी से बदला लेने के लिए कसम खाता है और बाबा ठाकुर नाम के एक आदमी द्वारा एक विशेषज्ञ पहलवान बनने के लिए प्रशिक्षित किया जाता है। पूरी तरह से प्रशिक्षित होने के बाद वह अपने सभी दुश्मनों से बदला लेता है। दुर्योधन की मौत लड़ाई में हो गई और लाल बिहारी की हत्या सुमन ने की।
मुक्त व्यापार

मुक्त व्यापार का सर्वप्रथम अभिलेखाकरण एडम स्मिथ द्वारा १७७६ में लिखी अपनी उत्कृष्ट पुस्तक 'द वेल्थ ऑफ़ नेशन्स' में किया गया है| उन्होंने ये तर्क दिया है की यदि श्रम का विभाजन कर दिया जाए तो इससे प्रत्येक श्रम में लगे व्यक्तियों को अपने-अपने कार्यों में विशेषज्ञता प्राप्त हो सकती है जिससे सभी को अधिक लाभ होगा और ऐसा किसी भी और ढंग से संभव नहीं है|
समवायांग सूत्र

समवायांग सूत्र (ईसा पूर्व तृतीय-चतुर्थ शताब्दी) जैन धर्म के १२ अंगों में से एक चौथा है। मान्यता है कि इसकी रचना गान्धार सुधर्मस्वामी ने की थी। यह ग्रन्थ श्वेताम्बर पंथ का पवित्र ग्रन्थ है।
काल्डेरा शंकु

यह एक ज्वालामुखी कृत आकृति हैं।
प्रतिदर्श

सांख्यिकी और मात्रात्मक अनुसन्धान विधियों में, किसी बड़ी राशि में से चुनी हुई एक छोटी सी मात्रा को प्रतिदर्श या नमूना (सैम्पल) है। यह माना जाता है कि प्रतिदर्श के सांख्यिकीय गुण, पूरी राशि के सांख्यिकीय गुणों का प्रतिनिधित्व करते हैं। उदाहरण के लिए, माना किसी देश की जनसंख्या १ करोड़ है जिसके नागरिकों की औसत ऊँचाई जाननी है। इसके लिए, माना दस हजार लोगों को पूरी आबादी में से यादृच्छया (randomly) चुन लेते हैं और इन सभी लोगों की उंचाइयाँ नापकर उसका औसत ले लेते हैं। मोटे तौर पर हम कह सकते हैं कि पूरी आबादी की ऊँचाई का औसत भी लगभग इतना ही होगा। इस उदाहरण में पूरी आबादी १ करोड़ है किन्तु प्रतिदर्श का आकार केवल दस हजार है।
ओस्कर आरिअस

ओस्कर आरिअस (Oscar Arias) कोस्टा रीका के राष्ट्रपति हैं। उन्हें १९८७ में नोबेल पुरस्कार शान्ति के लिये मिला।
ग़दर पार्टी

स्थापना

ग़दर पार्टी का जन्म अमेरिका के सैन फ़्रांसिस्को के एस्टोरिया में 1913 में अंग्रेज़ी साम्राज्य को जड़ से उखाड़ फेंकने के उद्देश्य से हुआ। गदर पार्टी के संस्थापक अध्यक्ष सरदार सोहन सिंह भाकना थे। इसके अतिरिक्त केसर सिंह थथगढ - उपाध्यक्ष, लाला हरदयाल - महामंत्री, लाला ठाकुर दास धुरी - संयुक्त सचिव और पण्डित कांशी राम मदरोली - कोषाध्यक्ष थे।
स्थापना के बाद गदर पार्टी की पहली बैठक सैक्रामेंटो, कैलिफ़ोर्निया में दिसम्बर 1913 में आयोजित की गयी। इसमें कार्यकारिणी के सदस्यों की घोषणा भी की गयी, जो कि इस प्रकार है-
करतार सिंह सराभा, संतोख सिंह, अरूण सिंह, पृथी सिंह, पण्डित जगत राम, करम सिंह चीमा, निधान सिंह चुघ, संत वसाखा सिंह, पण्डित मुंशी राम, हरनाम सिंह कोटला, नोध सिंह थे। गुप्त और भूमिगत कार्यों के लिए एक कमेटी बनायी गयी जिसमें सोहन सिंह भाकना, संतोख सिंह और पण्डित कांशी राम सदस्य थे।

उद्देश्य

ग़दर पार्टी की पहली सभा के विचार थे कि अंग्रेज़ी राज के विरूध्द हथियार उठान गद्दारी नहीं महायुध्द है। हम इस विदेशी राज के आज्ञाकारी नहीं घोर दुश्मन हैं। हमारी इसी दुश्मनी को अंग्रेज गद्दरी कहते हैं। इसीलिए वे हमारी 1857 की आज़ादी की जंग को ग़दर कहते आ रहे हैं।
ग़दरियों को कोलम्बिया नदी (अमेरिका) के किनारे के भारतीय मज़दूरों में काम शुरू किया। गदर पार्टी ने 21 अप्रैल 1913 को असटेरिया की आरा मिलों में एक बुनियादी प्रस्ताव पास किया जिसके तहत कहा गया कि गदर पार्टी हथियारबंद इंक़लाब की मदद से अंग्रेज़ी राज से भारत को आज़ाद कर गणतंत्र कायम करेंगी। गौरतलब है कि यह प्रस्ताव भारतीय कांग्रेस ने 16 साल बाद पंडित नेहरू के बहुत दबाव के बाद 1929 में लाहौर में पास किया था। सभा में हर वर्ष चुनाव करने का निर्णय लिया। साथ ही यह भी तय किया गया कि इसमें कोई धार्मिक बहस नहीं होगी। धर्म को एक निजी मामला समझा गया था। हर समुदाय प्रत्येक माह एक डालर चंदा देगा, ग़दर का अक्ख़बार हिंदी, पंजाबी और उर्दू में निकाला जाएगा।

पत्र

गदर पार्टी ने अपना पत्र "हिन्दुस्तान ग़दर" निकाला जिसमें ब्रितानी हकुमत का खुला विरोध किया गया। हिन्दुस्तान ग़दर नामक पत्र हिन्दी, पंजाबी, उर्दू और अन्य भारतीय भाषाओं में छापा जाता था। "युगान्तर आश्रम" ग़दर पार्टी का मुख्यालय था। यहीं से ग़दर पार्टी ने एक पोस्टर छापा था जिसे पंजाब में जगह जगह चिपकाया भी गया था। इस पोस्टर पर लिखा था - "जंग दा होका" अर्थात युद्ध की घोषणा।

योजना एवं लाहौर षडयन्त्र

ग़दर के नेताओं ने निर्णय लिया कि अब वह समय आ गया है कि हम ब्रितानी सरकार के ख़िलाफ़ उसकी सेना में संगठित विद्रोह कर सकते हैं। क्योंकि तब प्रथम विश्वयुद्ध धीरे-धीरे क़रीब आ रहा था और ब्रितानी हकुमत को भी सैनिकों की बहुत आवश्यकता थी। नेतृत्व ने भारत वापिस आने का निर्णय लिया।
प्रतीत्यसमुत्पाद

प्रतीत्यसमुत्पाद का सिद्धांत कहता है कि कोई भी घटना केवल दूसरी घटनाओं के कारण ही एक जटिल कारण-परिणाम के जाल में विद्यमान होती है। प्राणियों के लिये इसका अर्थ है - कर्म और विपाक (कर्म के परिणाम) के अनुसार अनंत संसार का चक्र। क्योंकि सब कुछ अनित्य और अनात्म (बिना आत्मा के) होता है, कुछ भी सच में विद्यमान नहीं है। हर घटना मूलतः शून्य होती है। परंतु, मानव, जिनके पास ज्ञान की शक्ति है, तृष्णा को, जो दुःख का कारण है, त्यागकर, तृष्णा में नष्ट की हुई शक्ति को ज्ञान और ध्यान में बदलकर, निर्वाण पा सकते है
शिक्षण कर्मचारी चयन परीक्षा

योग्यता

परीक्षार्थी का किसी भी प्रासंगिक विषय में मान्यता प्राप्त महाविद्यालय या विश्वविद्यालय से स्नातक (डिप्लोमा अथवा डिग्री) होना अनिवार्य हैं।

आयु सीमा

उम्मीदवारों की न्यूनतम आयु सीमा 21 वर्ष और अधिकतम 35 वर्ष हैं।
पूनम चन्द विश्नोई

पूनम चन्द विश्नोई एक भारतीय राजनीतिज्ञ तथा पूर्व राजस्थान विधानसभा के अध्यक्ष थे। वे भारतीय राष्ट्रीय कांग्रेस के राजनेता थे।
विवाद

विवाद का मुख्य कारण किसी बात में एकरूपता न होना है।विवाद दो व्यक्ति, दो समुदाय या खुद से भी हो सकता है।विवाद दो प्रकार की होती है,अंतरराज्यीय तथा अंतरा राज्यीय ।
वर्तमान समय मे विवाद के तीन मुख्य स्रोत है:-
1) मानव स्वभाव
2)राज्यों की आंतरिक संरचना
3)अंतर राष्ट्रीय अराजकता।
मीकांग नदी

मेकांग विश्व की प्रमुख नदियों में से है जो तिब्बत से शुरु होकर चीन के युनान प्रान्त, म्यानमार, थाईलैंड, लाओस तथा कम्बोडिया से होकर बहती है। लंबाई के अनुसार यह विश्व की १३वीं सबसे बड़ी नदी है और प्रवाह के आयतन दर के अनुसार १०वीं। बहाव में अनियतता तथा जलप्रपातों के कारण से इसका अधिकांश भाग नौकाओं के लिये अगम्य है।

नाम

इसे तिब्बत मे द्ज़ा-चू (Dza-chu) कहा जाता है। चीनी भाषा मे मेइगोगं हे (湄公河, Méigōng Hé) या लन्चाग जोंगं (澜沧江, Láncāng Jiāng), थाई मे मै चाम थोगं (Mae Nam Khong, แม่น้ำโขง), लओ भाषा में मेनम खोगं (ແມ່ນ້ຳຂອງ, Mènam Khong), कम्बुजा भाषा मे मेकोगंक (Mékôngk) और विएत्नाम की भाषा मे कुउ लोग जोगं (Cửu Long Giang) के नाम से यह परिचित है।
होरेशियो नेलसन

होरेशियो नेलसन (अंग्रेज़ी: Horatio Nelson, जन्म: २९ सितम्बर १७५८, देहांत: २१ अक्टूबर १८०५) (अन्य उच्चारण: होराशियो नेल्सन या होरेटियो नेल्सन) ब्रिटेन की नौसेना के एक प्रसिद्ध सिपहसालार (ऐडमिरल) थे जिन्होनें फ्रांस के सम्राट नेपोलियन बोनापार्ट के ख़िलाफ़ हुए युद्धों में जीत पाने के लिए बहुत ख्याति प्राप्त करी। उन्हें एक प्रेरणात्मक फ़ौजी नेता के रूप में जाना जाता था और उनकी युद्ध-परिस्थितियों को जल्दी से भांपकर शत्रु को चौंकाने वाली चाल चलने के कौशल के लिए याद किया जाता है। वे बहुत दफ़ा लड़ियों में घायल हुए, जिसमें उन्हें एक बाज़ू और एक आँख भी खोनी पड़ी।
नेलसन की बहुत-सी जीतों में से सन् १८०५ के ट्रफ़ैलगर के युद्ध में भारी जीत के लिए श्रेय मिलता है। इसमें उन्होने ब्रिटिश नौसेना के २७ जहाज़ों वाले दस्ते से फ़्रांसिसी-स्पेनी मिश्रित नौसेना के ३३ जहाज़ों वाले बेड़े से मुक़ाबला किया, जिसमें ब्रिटेन का एक भी जहाज़ नहीं डूबा जबकि दुश्मन के २२ जहाज़ ध्वस्त किये गए। इसी मुठभेड़ में उन्हें गहरी चोट लगी जिस से उनका देहांत हो गया। इस विजय की स्मृति में लन्दन के ट्रफ़ैलगर चौक (Trafalgar Square) में नेलसन काॅलम (Nelson's Column) नाम का एक स्तम्भ खड़ा किया गया साथ ही एडिनबर्ग के काॅल्टन पहाड़ी पर नेल्सन माॅन्युमेन्ट(Nelson Monument) नामक एक स्मारक भी खड़ा किया है।
रेडीस मोजेक वाइरस

रेडीस मोजेक वाइरस एक विषाणु है।
डायना हेडेन

डायना हेडेन भारतीय अभिनेत्री व विश्व सुन्दरी 1997 की सौन्दर्य प्रतियोगिता का खिताब जीता |
सफ़ेद कोह

सफ़ेद कोह (سفید کوه‎, Safed Koh), जिन्हें पश्तो में स्पीन ग़र (سپين غر‎) कहते हैं और जिन्हें १९वीं सदी तक हिन्दुस्तानी पर्वत (Indian Caucasus) भी कहा जाता था, पूर्वी अफ़्ग़ानिस्तान और पाकिस्तान के पश्चिमोत्तरी संघीय प्रशासित कबायली क्षेत्र के ख़ैबर और कुर्रम विभागों में स्थित एक पर्वत शृंखला है। हिन्दु कुश पर्वतों की इस उपशाखा का सबसे बुलंद शिखर ४,७६१ मीटर (१५,६२० फ़ुट) ऊँचा सिकराम पर्वत (Sikaram) है। विश्व प्रसिद्ध ख़ैबर दर्रा, जिसकी भारतीय इतिहास में बहुत बड़ी भूमिका रही है, इसी शृंखला का एक दर्रा है। सफ़ेद कोह की निचली पहाड़ियाँ ज़्यादातर बंजर और वृक्ष-रहित हैं लेकिन मुख्य पहाड़ों पर देवदार और चीड़ (पाइन) उगते हैं, हालांकि अफ़्ग़ान गृह युद्ध में इन वनों को बहुत नुक़सान पहुँचा है।

पश्तो नाम

सफ़ेद कोह का पश्तो नाम 'स्पीन ग़र' (سپين غر‎) है। क्योंकि संस्कृत और पश्तो दोनों हिन्द-ईरानी भाषाएँ हैं इसलिए इनमें बहुत से मिलते-जुलते सजातीय शब्द हैं। पश्तो का 'ग़र' (غر‎) शब्द संस्कृत के 'गिरि' शब्द का सजातीय है और दोनों का अर्थ 'पहाड़' है। 'स्पीन' का अर्थ 'श्वेत'/'सफ़ेद' होता है।
कुशल पाल सिंह

पृष्ठभूमि

कुशाल पाल सिंह का जन्म १५ अगस्त १९३१ को बुलन्दशहर के एक जाट परिवार में हुआ था। के पी सिंह ने भारत की सबसे बडी रियल्टी कंपनी की स्थापना की। डी एल एफ, आज बिक्री, राजस्व एवं पूंजी के मामले में दुनिया की सबसे बड़ी रियल्टी कंपनी है।
सिंह ने मेरठ कॉलेज से विज्ञान में स्नातक उत्तीर्ण किया तथा इंग्लैंड से वैमानिकी की शिक्षा प्राप्त की। बाद में वे भारतीय थलसेना में अधिकारी चुने गये। यहाँ वे प्रसिद्ध घुड़सवारी टुकडी 'द डेक्कन होर्स' में शामिल हुये। सन १९६० में अमेरिकन इलैक्ट्रिक कंपनी के साथ जुड़े और १९७९ में डी एल एफ के साथ विलय के बाद संयुक्त कंपनी के प्रबंध निदेशक बने।
तोपख़ाना

तोपख़ाना या आर्टिलरी (Artillery) किसी फ़ौज या युद्ध में सैनिकों के ऐसे गुट को बोलते हैं जिनके मुख्य हथियार प्रक्षेप्य प्रकृति के होते हैं, यानि जो शत्रु की तरफ़ विस्फोटक गोले या अन्य चीज़ें फेंकते हैं। पुराने ज़माने में तोपख़ानों का प्रयोग क़िले की दीवारों को तोड़कर आक्रामक फौजों को अन्दर ले जाना होता था लेकिन समय के साथ-साथ तोपें हलकी और अधिक शक्तिशाली होती चली गई और अब उन्हें युद्ध की बहुत सी स्थितियों में प्रयोग किया जाता है। आधुनिक युग में तोपख़ाने को ज़मीनी युद्ध का सबसे ख़तरनाक तत्व माना जाता है। प्रथम विश्वयुद्ध और द्वितीय विश्वयुद्ध दोनों में सब से अधिक सैनिकों की मृत्यु तोपख़ानों से ही हुई। १९४४ में सोवियेत तानाशाह जोसेफ़ स्टालिन ने एक भाषण में तोपख़ाने को 'युद्ध का भगवान' बताया।
आधुनिक युग की जंगों में हार-जीत में तोपख़ानों की इतनी बड़ी भूमिका रही है कि कुछ समीक्षकों के अनुसार '१६वीं सदी में तोपख़ाना ही औद्योगिक टेक्नोलॉजी की परम उपलब्धि थी' और कुछ अरसे के लिए 'तोपों का निर्माण मुख्य उद्योग था'। भारतीय उपमहाद्वीप के इतिहास में भी तोपख़ाने का बहुत प्रभाव रहा है। उदाहरण के लिए जब बाबर ने उज़्बेकिस्तान से आकर भारत पर आक्रमण किया तो वह पहला सैन्य नेता था जिसने उत्तर भारत में तोपख़ाने का प्रयोग किया। आरम्भ में यह बात उसकी जीत और मुग़ल साम्राज्य के स्थापित हो सकने की एक बड़ी वजह रही।
माकन

माकन खत्री जाति की उपजाति है ये कौशल गौत्र या कौशल वंश में आते हैं
हिरण्यभा कौशल ऋषि हैं।
जिनसे कौशल गोत्र आरंभ हुआ, जो की यज्ञवल्क्य ऋषि के शिक्षक थे !
कौशल गौत्र के कुल देवता ,***,बीरा जी है ।
कौशल गौत्र की कुलदेवी ***शिवाय माता है ।
जो भी पंजाबी बिरादरी ,ककड ,मल्होत्रा ,मेहरोत्रा , मेहरा, मरवाहा ,मेहता ,बहल ,खोसला ,बैंस माकन ,कपुर ,कत्याल ,खन्ना, , चानना ,वाही देव ,चोपड़ा ,कवात्रा , त्रेहन, मग्गो ,कुंद्रा , वोहरा , कोछर, बराडा , वधावन, भल्ला ,भटूरे ,सरीन , और सच्चर, वासन आदि खत्री हंस , ऋषि ,और झांजी, संगर, पंजवानी ,तेंजानी ,लबशे,लखनपाल ,मल्हनहंस ब्राह्मण इन जातियों का कौशल गोत्र है ! और इनकी कुलगुरु गद्दी का नाम श्री बीरा जी है !
Note:- कुछ क्षेत्रों में कपूर का गौत्र (कौशिक) खन्ना का गौत्र (कौशिक) चोपड़ा का गौत्र (अवलश ) और भल्ला का वत्स भी प्रचलित है कृपया अपने पूर्वज परंपरा के अनुसार चले ।
कुल गुरु परम्परा इस प्रकार है!
कौशल गोत्र के कुल गुरु और गद्दी
गुरु ब्रेह्मलिन १००८ श्री ख़ुशी राम जी मलनहंस कौशल गोत्रीय ! इन से पहले गुरु पूर्वजों का नाम पता नही चल पाया इसके बाद गुरू ब्रह्म लीन श्री 108 निर्मलदास जी मलनहंस कौशल गोत्रीय उसके उपरांत ब्रह्म लीन स्वामी श्री श्री 108 तारा चन्द जी मलनहंस कौशल गोत्रीय ब्रह्म लीन ! स्वामी श्रीश्री १०८ मंघा लाल जी मलनहंस कौशल गोत्रीय ! एवम् ब्रह्म लीन स्वामी श्री रोशन लाल जी मलनहंस कौशल गोत्रिय ब्रह्म लीन पंडित करम चन्द जी मलनहंस कौशल गोत्रिय, ब्रह्मलीन श्री गोकल चंद जी मलनहंस कौशल गोत्रीय ! इस समय इस परिवार में अब नन्द किशोर कौशल गद्दी का परचार और प्रसार कर रहे हैंजो भी पंजाबी ब्राह्मण एवं क्षत्रिय कौशल गोत्र के हैं ये उनकी गद्दी है !
संपर्क करे ! नन्द किशोर कौशल
निवास स्थान :-- 229 /7 नजदीक
पुराना पंजाब खादी आश्रम
पटेल नगर तहसील कैंप
पानीपत ( हरियाणा )
फोन न:-7206117775
🌹आपका सुखद भविष्य मेरा लक्ष्य🌹
🙏जय श्री बीरा जी 💐 जय शिवाय माता💐
इस जानकारी को आगे शेयर करना भी गुरु गद्दी की ओर अनजान सेवकों की सेवा करना है। ताकि सभी को जानकारी मिले और लोग लाभ प्राप्त कर सकें । ऐसा करके पुण्य के भागी बनें ।
रामकथा : उत्पत्ति और विकास

परिचय

"रामकथा : उत्पत्ति और विकास" चार भागों में विभक्त है। प्रथम भाग में ‘प्राचीन रामकथा साहित्य’ का विवेचन है। इसके अन्तर्गत पाँच अध्यायों में वैदिक साहित्य और रामकथा, वाल्मीकिकृत रामायण, महाभारत की रामकथा, बौद्ध रामकथा तथा जैन रामकथा संबंधी सामग्री की पूर्ण परीक्षा की गई है। द्वितीय भाग का संबंध रामकथा की उत्पत्ति से है और इसके चार अध्यायों में दशरथ जातक की समस्या, रामकथा के मूल स्रोत के सम्बन्ध में विद्वानों के मत, प्रचलित वाल्मीकीय रामायण के मुख्य प्रक्षेपों तथा रामकथा के प्रारंभिक विकास पर विचार किया गया है। ग्रंथ के तृतीय भाग में ‘अर्वाचीन रामकथा साहित्य का सिंहावलोकन’ है। इसमें भी चार अध्याय हैं। पहले और दूसरे अध्याय में संस्कृत के धार्मिक तथा ललित साहित्य में पाई जाने वाली रामकथा सम्बन्धी सामग्री की परीक्षा है। तीसरे अध्याय में आधुनिक भारतीय भाषाओं के रामकथा सम्बन्धी साहित्य का विवेचन है। इससे हिंदी के अतिरिक्त तमिल, तेलुगु, मलायालम, कन्नड़, बंगाली, काश्मीरी, सिंहली आदि समस्त भाषाओं के साहित्य की छान-बीन की गई है। चौथे अध्याय में विदेश में पाये जाने वाले रामकथा के रूप में सार दिया गया है और इस सम्बन्ध में तिब्बत, खोतान, हिंदेशिया, हिंदचीन, श्याम, ब्रह्मदेश आदि में उपलब्ध सामग्री का पूर्ण परिचय एक ही स्थान पर मिल जाता है। अंतिम तथा चतुर्थ भाग में रामकथा सम्बन्धी एक-एक घटना को लेकर उसका पृथक-पृथक विकास दिखलाया गया है। घटनाएँ कांडक्रम से ली गई हैं अतः यह भाग सात कांडों के अनुसार सात अध्यायों में विभक्त है। उपसंहार में रामकथा की व्यापकता, विभिन्न रामकथाओं की मौलिक एकता, प्रक्षिप्त सामग्री की सामान्य विशेषताएँ, विविध प्रभाव तथा विकास का सिंहावलोकन है।
बस

बस (अंग्रेज़ी: Bus) सड़क पर चलाया जाने वाला एक वाहन है, जिसे यात्रियों को लाने ले जाने के लिए इस्तेमाल किया जाता है। बस में यात्रियों की संख्या अधिकतम 300 के आसपास हो सकती है। बस कई तरह के होते हैं, जिसमें सबसे आम एक-छत वाली बस होती है, और अधिक लोगों को ले जाने के लिए दोहरी-छत वाली बस का इस्तेमाल किया जाता है। अधिक दूरी तय करने वाली बसों में कोच का भी इस्तेमाल किया जाता है। कुछ जगहों पर बस ड्राइवर को बस चलाने के लिए सामान्य ड्राइवर लाइसेंस के अलावा भी एक और विशेष लाइसेंस लेना पड़ता है।
वी॰ वी॰ गिरि

शिक्षा

एक तेलुगू में पैदा हुआ था, परिवार के बोल, भक्त ब्राह्मण बहरामपुर में तत्कालीन मद्रास प्रेसीडेंसी के गंजम जिले में रह. शहर और जिला अब उड़ीसा के राज्य का हिस्सा हैं। 1913 में उन्होंने यूनिवर्सिटी कॉलेज डबलिन के लिए कानून का अध्ययन करने के लिए, पर चला गया आयरलैंड से 1916 में एक प्रकार का आयरिश दल आंदोलन से जुड़े होने के बाद निष्कासित कर दिया गया। यह भागीदारी Eamon de Valera, माइकल कोलिन्स, पैट्रिक Pearse, डेसमंड Fitzgerald, Eoin मेकनेल, जेम्स Connolly और दूसरों के साथ निकट संपर्क में उसे लाया था।

जीवन

भारत लौटने पर वह भारी श्रम आंदोलन में, महासचिव बनने और फिर सब के अध्यक्ष भारत Railwaymen का संघ है और दो बार सब के अध्यक्ष भारतीय ट्रेड यूनियन कांग्रेस की सेवा के रूप में शामिल हो गए। गिरि 1934 में इम्पीरियल विधान सभा के सदस्य बने. [1]
1936 के आम चुनाव में मद्रास में, गिरि ने राजा बोब्बिलि के खिलाफ बोब्बिलि में कांग्रेस उम्मीदवार के रूप में लगाया गया और उसने कहा है कि चुनाव जीता. उन्होंने श्रम और उद्योगों के मंत्री को 1937 में कांग्रेस पार्टी की सरकार सी. राजगोपालाचारी ने मद्रास प्रेसीडेंसी में स्थापित करने के लिए बने. जब कांग्रेस की सरकारों ने 1942 में इस्तीफा दे दिया, वह श्रमिक आंदोलन करने के लिए और भारत आंदोलन छोड़ने ब्रिटिश द्वारा कैद था के हिस्से के रूप में लौट आए.
उसके बाद भारत स्वतंत्रता प्राप्त की, वह पहले सीलोन और फिर सफलतापूर्वक संसद के लिए 1952 में भाग लिया, श्रम के मंत्री के रूप में 1954 में इस्तीफा दे जब तक सेवा उच्चायुक्त नियुक्त किया गया था।
भारतीय सोसायटी श्रम अर्थशास्त्र (Isle) के 1957 में शिक्षाविदों के एक विशिष्ट समूह और सार्वजनिक पुरुषों श्रम और औद्योगिक संबंधों के अध्ययन को बढ़ावा देने में लगे द्वारा स्थापित किया गया। इस टीम में श्री गिरि के नेतृत्व में किया गया।
वह सफलतापूर्वक उत्तर प्रदेश (1957-1960), केरल (1960-1965) और मैसूर (1965-1967) के राज्यपाल के रूप में सेवा की.
वह उप राष्ट्रपति के रूप में चुने गए भारत के 1967 में. जाकिर हुसैन के कार्यालय में मौत पर 1969 में भारत के गिरि बने कार्यकारी अध्यक्ष और आगामी चुनाव में उस पद के लिए चलाने का फैसला किया। कांग्रेस पार्टी के इंदिरा गांधी के नेतृत्व में इस स्थिति के लिए नीलम संजीव रेड्डी का समर्थन करने के लिए चुना है, लेकिन वह फिर भी प्रबल करने के लिए (कथित इंदिरा गांधी द्वारा निर्णय में एक आखिरी मिनट का परिवर्तन के कारण), 1974 तक की सेवा में सक्षम था।
उन्होंने 1975 में भारत के सर्वोच्च नागरिक अलंकरण है, भारत रत्न, प्राप्त किया।
वह एक विपुल लेखक और एक अच्छे वक्ता थे। वह 'पर भारतीय उद्योग' में औद्योगिक संबंध 'और' श्रम समस्याओं किताबें लिखी है।
काला पहाड़

काला पहाड़ एक अफगान जनरल थ, जिसने ने उड़ीसा पर हमला किया, जगन्नाथ मंदिर, पुरी में जगन्नाथ अर्चना सन 1558 में बंद करवा दी। उसकी मूर्तियां ध्वंस कर दीं।
प्राचीन दमिश्क शहर

स्थापना

बारदा नदी के दक्षिण किनारे पर स्थित, प्राचीन शहर की स्थापना तीसरी सहस्राब्दी ईसा पूर्व में हुई थी।
प्राचीन शहर 4.5 किमी (2.8 मील) की एक ऐतिहासिक दीवार के भीतर सर्किट में संलग्न किया गया था जो मुख्य रूप से रोमनों द्वारा निर्मित किया गया था, जिसके बाद अय्यूबिद और ममुलको द्वारा दृढ़ किया गया था।

एतिहासिक स्थल

जुपीटर मंदिर रोमन शासकों द्वारा निर्मित, अगस्तस के शासनकाल के दौरान मन्दिर का निर्माण शुरू और कॉन्स्टेंटियस द्वितीय के शासनकाल के दौरान पूरा हुआ था मंदिर, जो तूफान और बारिश के देवता हदद-रममान को समर्पित किया गया था।
दमिश्क स्ट्राइड स्ट्रीट, (लैटिन: वाया रीक्टा), एक रोमन स्ट्रीट या गली है जो पुराने शहर में पूर्व से पश्चिम तक जाती है, इसकी लंबाई 1,500 मीटर है
दमिश्क दुर्ग, तुर्कमेन वार्लोर्ड अतिसिज इब्न उवाक और अल-आदिल आई द्वारा (1076-1078) और (1203-1216) बनाया।
1154 में जंगी सुल्तान नूरउद्दीन के नाम पर एक बड़े मध्ययुगीन बिमारिस्तान ("अस्पताल") का निर्माण और नामकरण नूर अल-दीन बिमारिस्तान गया।
सुल्तान हजरत सलादीन का मकबरा , 1196 में निर्मित, मध्ययुगीन मुस्लिम अयूबिद सुल्तान सलादिन का विश्राम स्थान और कब्र है।
अज्म पैलेस, यह स्थल 1750 में असद पाशा अल-आज़म के तुर्क राज्यपाल के निवास के लिए बनाया गया था।

मदरसा

अल-आदिलियाह मदरसा, एक 13 वीं शताब्दी में स्थापित
अल-फतियाह मदरसा, फेतियाह अल-डिफ्दर नामक एक तुर्क अधिकारी द्वारा 1743 में बनाया गया था।
अल-मुजाहिदीया मदरसा, 1141 में बिरड के गवर्नर मुजाहिद अल-दिन बिन बज़ान बिन यममीन अल-कुर्दु ने बनाया था।
1254 में स्थापित अल-क़िलीज्याह मदरसा
अल सलीमीया मदरसा, एक 16 वीं शताब्दी में स्थापित
अल सिबैया मदरसा, 1515 में स्थापित
अल-ज़हीरिया लाइब्रेरी, 1277 में स्थापित, इसका नाम इसके संस्थापक सुल्तान बैबर्स से लिया गया।
नूरअल-दीन मदरसा, 1165 में सुल्तान नूरउददीन जंगी द्वारा बनवाया गया था।
आसंजन

दो भिन्न प्रकार के कणों या सतहों के एक दूसरे से चिपकने की प्रवृत्ति को आसंजन (Adhesion) कहते हैं। (दो समान कणों या सतहों का आपस में चिपकने की प्रवृत्ति संसंजन (cohesion) कहलाती है।) आसंजन तथा संसंजन बल भी कई प्रकार के होते हैं। विभिन्न प्रकार के चिपकाने वाले टेप आदि रासायनिक आसंजन (chemical adhesion), डिस्पर्सिव अधेशन या डिफ्युसिव अधेशन की श्रेणी में आते हैं।
नागभट्ट प्रथम

अरब आक्रमण

नागभट्ट प्रथम के वंशज मिहिर भोज के ग्वालियर शिलालेख के अनुसार, नागभट्ट ने एक म्लेच्छ  आक्रमण को निष्फल कर दिया। इन म्लेच्छों को अरब मुस्लिम आक्रमणकारियों के रूप में पहचाना जाता है। 9वीं शताब्दी के मुस्लिम इतिहासकार अल-बालाधुरी  उज़ैन ( उज्जैन ) के अरब हमलों को संदर्भित करते हैं; यह नागभट्ट के साथ उनके संघर्ष का संदर्भ प्रतीत होता है। आक्रमण का नेतृत्व उमय्यद खलीफा हिशाम इब्न अब्द अल-मलिक के तहत सिंध के एक सामान्य और गवर्नर जुनैद के अधिकारियों ने किया था। अल-बालाधुरी इन आक्रमणकारियों द्वारा कई अन्य स्थानों पर विजय का उल्लेख करते हैं, लेकिन उज्जैन के बारे में, उन्होंने केवल उल्लेख किया कि शहर पर हमला किया गया था। यह एक अनकही स्वीकारोक्ति प्रतीत होती है कि आक्रमण असफल रहा। 
अर्ध-पौराणिक गुहिला शासक बप्पा रावल  ने भी अरब  आक्रमण  को निष्फल कर दिया था। इतिहासकार आर.वी. सोमानी का मानना ​​है कि वह नागभट्ट द्वारा गठित एक अरब-विरोधी संघ का हिस्सा था।
राष्ट्रीय औषधीय शिक्षा एवं अनुसन्धान संस्थान

राष्ट्रीय औषधीय शिक्षा एवं अनुसन्धान संस्थान (नाईपर) औषधीय विज्ञान के क्षेत्र में भारत का पहला राष्ट्रीय स्तर का संस्थान है जिसका उद्देश्य औषधीय विज्ञान के क्षेत्र में उच्च अध्ययन और अनुसन्धान के लिए उत्कृष्ट केन्द्र बनना है। भारत सरकार ने नाईपर को ‘राष्ट्रीय महत्व का संस्थान’ घोषित किया है। भारत सरकार के रसायन एवं उर्वरक मंत्रालय के औषध विभाग के संरक्षण में गठित यह एक स्वायत्त निकाय है। यह भारतीय विश्वविद्यालय संघ तथा राष्ट्रमण्डल विश्वविद्यालय संघ का सदस्य है।
यह संस्थान 130 एकड़ के क्षेत्र में दिल्ली के उत्तर में 250 कि.मी. की दूरी पर एस.ए.एस. नगर (मोहाली), पंजाब में स्थित है।